**GLAVNI GRAD-PODGORICA**

Na osnovu člana 29 stav 2 i člana 40 stav 1 Zakona o državnoj imovini („Sl.list CG“, br.21/09 i 40/11), člana 1 Odluke o učešću Glavnog grada-Podgorice u zajedničkoj izgradnji centralne djelatnosti-tržnice u zahvatu DUP „Prvoborac“-izmjene i dopune koju je donijela Skupština Glavnog grada („Službeni list CG-opštinski propisi“, broj 016/17) i Uredbe o prodaji i davanju u zakup stvari u državnoj imovini («Sl.list CG» broj 44/10) Glavni grad-Podgorica, objavljuje

**JAVNI POZIV**

ZA PRIKUPLJANJE PONUDA ZA ZAJEDNIČKO ULAGANJE U IZGRADNJU OBJEKTA CENTRALNE DJELATNOSTI-TRŽNICE

U ZAHVATU DUP-a „PRVOBORAC“-IZMJENE I DOPUNE

U PODGORICI

1. **Podaci o naručiocu**

|  |  |
| --- | --- |
| Naručilac: **GLAVNI GRAD - PODGORICA** | Kontakt osoba: Jovović Biljana |
| Adresa: Njegoševa 13 | Poštanski broj: 81000 |
| Grad: Podgorica | Identifikacioni broj: 02019710 |
| Telefon: 020/625-424 | Faks: 020/624-829, 625-424 |
| E-mail: biljana.jovovic@pijacepg.me | Web:[www.podgorica.me](http://www.podgorica.me)**;** www.pijacepg.me |

1. **Mjesto i datum objavljivanja:**

Dnevni list „Pobjeda“, [www.podgorica.me](http://www.podgorica.me) , [www.pijacepg.me](http://www.pijacepg.me).

Dana 10.05.2018.godine.

1. **Predmet poziva**

|  |
| --- |
| **Predmet poziva** je zajedničko ulaganje u izgradnju (finansiranje, projektovanje i građenje) objekta „Centralne djelatnosti-tržnice“, kao i opremanje dijela objekta koji će pripasti Javnom partneru u zahvatu DUP-a „Prvoborac“- Izmjene i dopune, po sistemu „ključ u ruke“, a u svemu prema urbanističko-tehničkim uslovima i projektnom zadatku, koji su sastavni dio tenderske dokumentacije.**Javni partner** ulaže: građevinsko zemljište označeno urbanističkom parcelom broj 29-2, Blok 29, površine 2.616 m², u zahvatu DUP-a „Prvoborac“- Izmjene i dopune u Podgorici, koju čine katastarska parcela broj 1397/5 površine 2.386 m² iz lista nepokretnosti broj 5446 KO Podgorica II i katastarska parcela broj 1226/7 površine 230 m², iz lista nepokretnosti broj 603 KO Podgorica II, procijenjene vrijednosti 241,00€/m² i procijenjenu vrijednost naknade za komunalno opremanje građevinskog zemljišta u iznosu cca 145.000,00 eura, utvrđenu shodno Odluci o naknadi za komunalno opremanje građevinskog zemljišta („Sl.list CG-opštinski propisi“, broj 09/18).Iznos naknade za komunalno opremanje će se obračunati na osnovu revidovanog glavnog projekta, po m² neto površine objekta prema važećem standardu i Pravilniku o načinu obračuna površine i zapremine objekata („Službeni list CG, br.47/13), a po Odluci o naknadi za komunalno opremanje građevinskog zemljišta („Sl.list CG-opštinski propisi“, br.09/18) i po m² otvorenog prostora na parceli projektovanog za obavljanje djelatnosti, shodno citiranoj Odluci.**Privatni partner** ulaže sredstva za finansiranje projekta, izradu tehničke dokumentacije sa revizijom, građenje cjelokupnog objekta centralne djelatnosti-tržnice, opremanje dijela objekta koji će pripasti Javnom partneru, po sistemu „ključ u ruke“, u skladu sa urbanističko-tehničkim uslovima i projektnim zadatkom, koji su sastavni dio tenderske dokumentacije.  |

1. **Uslovi i podobnost ponuđača:**

 **Za učešće u predmetnom postupku ponuđač mora dostaviti sledeće dokaze:**

1. Dokaz o registraciji kod organa nadležnog za registraciju;
2. Dokaz organa državne uprave nadležnog za poslove poreza da su uredno izvršene sve obaveze po osnovu plaćanja poreza i doprinosa, koji nije stariji od 90 dana prije javnog otvaranja ponuda;
3. Dokaz da ponuđač (pravno lice i odgovorno lice) nije pravosnažno osuđivan za neko od krivičnih djela organizovanog kriminala sa elementima korupcije, pranja novca i prevare, koji nije stariji od 6 mjeseci prije javnog otvaranja ponuda;
4. Izjavu banke da je ponuđač likvidan i sposoban da izvrši predmetni posao;
5. Izjavu banke da će ponuđaču izdati garanciju za dobro izvršenje posla na iznos od 5% od vrijednosti objekta.

Dokazi se dostavljaju u originalu, ovjerenoj kopiji ili neovjerenoj kopiji, s tim da je Ponuđač čija je ponuda izabrana kao najpovoljnija dužan je da u roku od 5(pet) dana od dostavljanja Odluke o odabiru najpovoljnije ponude, dostavi original ili ovjerenu kopiju dokaza o ispunjavanju uslova za učešće u postupku.

1. **Nije dozvoljena mogućnost dostavljanja alternativnih ponuda.**
2. **Kriterijum za izbor najpovoljnije ponude:**
3. Ukupna neto površina prostorija, ponuđenih Glavnom gradu  broj bodova 90
4. Rok izgradnje broj bodova 10
5. **Vrijeme i mjesto uvida u tendersku dokumentaciju (otkupa)**

Tenderska dokumentacija se može preuzeti svakog radnog dana od 11:00 do 14:00 h počev od 10.05.2018.godine, u prostorijama preduzeća „Tržnice i pijace“ d.o.o. Podgorica, ul. Oktobarske revolucije br.126 (soba br.3), uz dokaz o izvršenoj uplati za podizanje tenderske dokumentacije u iznosu od 100,00 eura na žiro račun „Tržnice i pijace“d.o.o.-Podgorica broj 550-8435-95 Societe Generale Montenegro banka.

1. **Vrijeme i mjesto podnošenja ponuda**

Ponude (original+1kopija) se predaju do dana 20.06.2018.godine do 12 h, neposrednom predajom na arhivi Glavnog grada-Podgorica, Ul. Njegoševa br.13.

Ponude se dostavljaju u zapečaćenoj koverti, sa nazivom

„ZA PRIKUPLJANJE PONUDA ZA ZAJEDNIČKO ULAGANJE U IZGRADNJU OBJEKTA CENTRALNE DJELATNOSTI-TRŽNICE U ZAHVATU DUP-a „PRVOBORAC“-IZMJENE I DOPUNE U PODGORICI“, imenom i adresom naručioca, datumom podnošenja ponude i naznakom ”NE OTVARAJ PRIJE ZVANIČNE SJEDNICE KOMISIJE ZA OTVARANJE PONUDA”. Na poleđini koverte navodi se naziv i sjedište ponuđača.

1. **Rok za realizaciju projekta**

Maksimalni rok za realizaciju svih aktivnosti na projektu je 18 (osamnaest) mjeseci od dana zaključenja ugovora.

1. **Vrijeme i mjesto javnog otvaranja ponuda**

Javno otvaranje na koje su pozvani svi zainteresovani ponuđači će biti održano dana 20.06.2018.godine, u 12.30 h, u prostorijama Glavnog grada-Podgorica, ul. Njegoševa br.13, Podgorica.

1. **Jezik ponude**

Ponuda i korespodencija između privatnog i javnog partnera obavlja se na crnogorskom jeziku. Priloženi dokumenti koji su dio ponude mogu biti i na drugom jeziku, pod uslovom da su prevedeni na crnogorski jezik, ovjereno od strane sudskog tumača.

1. **Rok za donošenje odluke o izboru najpovoljnije ponude**

Naručilac će odluku o izboru najpovoljnije ponude donijeti u roku od 30 dana od dana otvaranja ponuda.

1. **Dodatne informacije**

Uz ponudu mora biti dostavljena garancija ponude (bankarska garancija bez prigovora naplativa na prvi poziv) u iznosu od 50.000,00 eura, kao garancija ostajanja u obavezi prema svojoj ponudi, sa rokom važenja od 100 dana, računajući od poslednjeg dana utvrđenog za prijem ponuda.

Garancija mora biti izdata od poslovne banke u Crnoj Gori ili strane banke preko korespodentne banke u Crnoj Gori, uz saradnju Javnog partnera**.**

|  |
| --- |
| Prvorangirani ponuđač će biti dužan da dostavi garanciju banke, bez prigovora naplativu na prvi poziv, za dobro izvršenje ugovora u iznosu od 5% od vrijednosti ukupne investicije (ulog Javnog i Privatnog partnera), u roku od 5 dana od dana potpisivanja ugovora.U slučaju da se prvorangirani ponuđač povuče iz nadmetanja, naručilac će aktivirati njegovu garanciju i zadržava pravo da pregovara sa drugorangiranim ponuđačem.Svi ponuđači su dužni ispuniti i propisno potpisati sledeće formulare, koji predstavljaju dio ponude:* Izjava o prihvatanju uslova iz poziva za javno nadmetanje (Prilog I);
* Izjava o nezavisnosti (Prilog II).

Period važenja ponude ne može biti kraći od 90 dana od otvaranja ponude.Ponuđač je obavezan uz ponudu dostaviti Idejno rješenje urađeno u skladu sa Urbanističko-tehničkim uslovima, Projektnim zadatkom i ostalim uslovima iz tenderske dokumentacije, kao i Zakonom o planiranju prostora i izgradnji objekata [(„Službeni list CG“, broj 64/17)](http://www.mrt.gov.me/ResourceManager/FileDownload.aspx?rid=290023&rType=2&file=Zakon%20o%20planiranju%20prostora%20i%20izgradnji%20objekata.pdf), koje sadrži prikaz neto površina prostorija po vrstama i namjeni (TA,CA,AA,PA), obračun tih površina u m2, kao i raspodjelu površina između Javnog i Privatnog partnera. Ponuda mora da sadrži i jedinične cijene(€/m²) za sve prostore sa opremom koje nudi Javnom partneru, po namjeni, koje predviđa dostavljeno Idejno rješenje, kao i ukupnu procijenjenu vrijednost izgrađenog objekta.Vrijednost ponude za prostor koji pripada Glavnom gradu, ne može biti manja od uloga Glavnog grada Podgorice, kao Javnog partnera.Idejno rješenje koje bude sastavni dio najbolje ocijenjene ponude biće dostavljeno na saglasnost Glavnom državnom arhitekti. Ukoliko Glavni državni aritekta zatraži dopunu ili izmjenu Idejnog rješenja, Privatni partner je, uz prethodno dobijenu saglasnost Javnog partnera, dužan da postupi po zahtjevu, o svom trošku, s tim da izvršena dopuna ili izmjena ne može uticati na površinu i opremu koja pripada Javnom partneru.**KRITERIJUM 1** „UKUPNA NETO POVRŠINA PROSTORIJA, PONUĐENIH GLAVNOM GRADU“ predstavlja odnos ukupne neto površina izgrađenih prostora (NRA) ponuđen Gradu i neto površine primarne namjene (PA) izgrađenog prostora ponuđenog Gradu. Ponuda koja obezbijedi najniži navedeni odnos bodovaće se maksimalnim brojem bodova po ovom kriterijumu, dok će se za ostale ponude, bodovi po ovom kriterijumu umanjivati proporcionalno.**KRITERIJUM 2** „ROK IZGRADNJE“ predstavlja vremenski period od potpisivanja ugovora do davanja pisane izjave od strane stručnog nadzora da je objekat građen u skladu sa revidovanim glavnim projektom, odnosno izgrađen u skladu sa revidovanim projektom izvedenog stanja, zakonom i drugim propisima, odnosno da izjavu da je objekat podoban za upotrebu i da se može namjenski koristiti i primopredaje istog. Ponuda koja obezbijedi najkraći rok biće bodovana maksimalnim brojem bodova po ovom kriterijumu, dok će se za ostale ponude bodovi po ovom kriterijumu umanjivati proporcionalno.Glavni grad zadržava pravo da koriguje Idejno rješenje tokom izrade Glavnog projekta, a sve u skladu sa Urbanističko-tehničkim uslovima i Projektnim zadatkom, što ne može uticati na promjenu ponuđene cijene. Komisija koja sprovodi postupak za izbor partnera, zadržava pravo da odbaci svaku ponudu, bez obzira na njenu tehničku ispravnost, ukoliko zaključi da je ista nepovoljna po Glavni grad.Odnosi koji nijesu definisani ovim pozivom i dokumentacijom za JPP, bliže će se urediti Ugovorom o JPP. |